CELEX: 22007D0572
Language: bg
Date: 2007-07-26 00:00:00
Title: 2007/572/ЕО: Решение № 2/2007 на Съвместния Комитет ЕО-швейцария от 26 юли 2007 година за коригиране на референтната цена на пълномаслено мляко на прах на вътрешния швейцарски пазар

23.8.2007   
            
            
               BG
            
            
               Официален вестник на Европейския съюз
            
            
               L 218/14
            
         
      РЕШЕНИЕ № 2/2007 НА СЪВМЕСТНИЯ КОМИТЕТ ЕО-ШВЕЙЦАРИЯ
   
   от 26 юли 2007 година
   за коригиране на референтната цена на пълномаслено мляко на прах на вътрешния швейцарски пазар
   (2007/572/ЕО)
   СЪВМЕСТНИЯТ КОМИТЕТ,
   като взе предвид Споразумението между Европейската икономическа общност, от една страна, и Швейцарската конфедерация, от друга страна, подписано в Брюксел на 22 юли 1972 г., наричано по-долу „споразумението“, изменено със Споразумението между Европейската общност и Швейцарската конфедерация за изменение на споразумението по отношение на разпоредбите, приложими за преработени земеделски продукти, подписано в Люксембург на 26 октомври 2004 г., и Протокол № 2, и по-специално член 7 от него,
   като има предвид, че за прилагането на Протокол № 2 към споразумението вътрешните референтни цени са фиксирани за договарящите се страни от Съвместния комитет,
   като има предвид, че актуалните цени на пълномаслено сухо мляко на швейцарския вътрешен пазар трябваше да бъдат коригирани,
   РЕШИ:
   Член 1
   Референтната цена на пълномасленото сухо мляко на швейцарския вътрешен пазар, определена на 653,33 CHF за 100 кг нето в таблица III на Решение № 1/2007 на Съвместния комитет ЕО-Швейцария (1), се заменя с референтна цена 586,90 CHF за 100 кг нето.
   Разликата в таблица III между швейцарската и европейската референтна цена съответно се променя на 232,60 CHF за 100 кг нето.
   Прилаганото основно количество от момента на влизането в сила, определено на 269,00 CHF на 100 кг нето в таблица IV, се заменя с количеството 209,00 CHF на 100 кг нето.
   Прилаганото основно количество три години от момента на влизането в сила, определено на 254,00 CHF на 100 кг нето в таблица IV, се заменя с количеството 198,00 CHF на 100 кг нето.
   Член 2
   Настоящото решение влиза в сила в деня на приемането му.
   То има правно действие от 1 февруари 2007 година.
   
      Съставено в Брюксел на 26 юли 2007 година.
      
         
            За Съвместния комитет
         
         
            Председател
         
         Alan SEATTER
         
      
   
   
      (1)  ОВ L 35, 8.2.2007 г., стр. 29.